b"\n_START_ARTICLE_\nCan Matas (Sant Andreu de Llavaneres)\n_START_SECTION_\nDescripci\xc3\xb3\n_START_PARAGRAPH_\nMasia formada per tres cossos, amb el menjador a la dreta i la cuina a l'esquerra, una sala d'estar i el celler al fons. Est\xc3\xa0 coberta a doble vessant. Totes les llindes interiors de la casa s\xc3\xb3n de pedra i a la fa\xc3\xa7ana principal hi ha un portal d'arc rebaixat. Consta de planta baixa i dos pisos; el segon s\xc3\xb3n les golfes, que per la banda de llevant es transformen en una galeria de doble arcada. Al primer pis les obertures s\xc3\xb3n balcons i al segon finestres, menys les dues \xc3\xbaltimes que s\xc3\xb3n arcades. Est\xc3\xa0 envoltada de jard\xc3\xad i per una reixa que li fa de porta._NEWLINE_Aquesta masia fou molt restaurada a comen\xc3\xa7ament del segle XIX.\n_START_SECTION_\nHist\xc3\xb2ria\n_START_PARAGRAPH_\nLa fam\xc3\xadlia Matas era procedent de Matar\xc3\xb3 i durant el primer ter\xc3\xa7 del segle XIX s'instal\xc2\xb7laren a Sant Andreu de Llavaneres en aquesta finca; posse\xc3\xafen una gran extensi\xc3\xb3 de terres al costat de la riera de la Vall i diverses vinyes arreu del terme. La masia fou restaurada a comen\xc3\xa7ament del segle XIX._NEWLINE_Actualment allotja una llar d'avis."